**ΤΟ ΑΠΑΡΕΜΦΑΤΟ (ΘΕΩΡΙΑ)**

**Τι είναι το απαρέμφατο ;**

* Το απαρέμφατο είναι άκλιτος τύπος του ρήματος
* Έχει διάθεση, φωνή, χρόνους αλλά δεν έχει πτώσεις ούτε αριθμό.
* Ονομάζεται έτσι γιατί δεν φανερώνει (ἀ στερητικό + παρεμφαίνω) συγκεκριμένο πρόσωπο και αριθμό, γιατί δεν έχει καταλήξεις.

⮚ **Η Νέα Ελληνική γλώσσα έχει απαρέμφατο;**

**Ποιες είναι οι καταλήξεις των απαρεμφάτων ;**

**Ενεργητική Φωνή**

|  |  |  |  |  |
| --- | --- | --- | --- | --- |
|  | **ΕΝΕΣΤΩΤΑΣ** | **ΜΕΛΛΟΝΤΑΣ** | **ΑΟΡΙΣΤΟΣ** | **ΠΑΡΑΚΕΙΜΕΝΟΣ** |
| Φωνηεντόληκτα | **-ειν**  λύειν | **-σειν**  λύσειν | **-σαι**  **λ**ῦσαι | **-κέναι**  λελυκέναι |
| Ουρανικόληκτα | **-ειν**  πράττειν | **-ξειν**  πράξειν | **-ξαι**  πρᾶξαι | **-χέναι**  πεπραχέναι |
| Χειλικόληκτα | **-ειν**  γράφειν | **-ψειν**  γράψειν | **-ψαι**  γράψαι | **-φέναι**  γεγραφέναι |
| Οδοντικόληκτα | **-ειν**  πείθειν | **-σειν**  πείσειν | **-σαι**  πεῖσαι | **-κέναι**  πεπεικέναι |

**Μέση Φωνή**

|  |  |  |  |  |
| --- | --- | --- | --- | --- |
|  | **ΕΝΕΣΤΩΤΑΣ** | **ΜΕΛΛΟΝΤΑΣ** | **ΑΟΡΙΣΤΟΣ** | **ΠΑΡΑΚΕΙΜΕΝΟΣ** |
| Φωνηεντόληκτα | **-εσθαι**  λύεσθαι | **-σεσθαι**  λύσεσθαι | **-σασθαι**  λύσασθαι | **-σθαι**  λελύσθαι |
| Ουρανικόληκτα | **-εσθαι**  πράττεσθαι | **-ξεσθαι**  πράξεσθαι | **-ξασθαι**  πράξασθαι | **-χθαι**  πεπρᾶχθαι |
| Χειλικόληκτα | **-εσθαι**  γράφεσθαι | **-ψεσθαι**  γράψεσθαι | **-ψασθαι**  γράψασθαι | **-φθαι**  γεγράφθαι |
| Οδοντικόληκτα | **-εσθαι**  πείθεσθαι | **-σεσθαι**  πείσεσθαι | **-σασθαι**  πείσασθαι | **-σθαι**  πεπεῖσθαι |

**Προσοχή!**

* Μόνο οι παραπάνω χρόνοι σχηματίζουν απαρέμφατο, δηλαδή ο ενεστώτας, ο μέλλοντας, ο αόριστος και ο παρακείμενος.
* Το απαρέμφατο του αορίστου δεν παίρνει αύξηση.
* Το απαρέμφατο του παρακειμένου διατηρεί τον αναδιπλασιασμό.  π.χ. γε-γραφέναι

Το απαρέμφατο του ρήματος *εἰμί* είναι : εἶναι

**Τύποι απαρεμφάτου:**

Το απαρέμφατο διακρίνεται σε **έναρθρο ( με άρθρο )** *π.χ. τό λακωνίζειν*

και σε**άναρθρο ( χωρίς άρθρο )***π.χ. φιλοσοφεῖν*

**Τι γνωρίζουμε για το έναρθρο απαρέμφατο ;**

* Όπως λέει και το όνομά του, συνοδεύεται πάντα από το άρθρο του ουδέτερου γένους ( *τό* ).
* Το άρθρο κλίνεται κανονικά μόνο στον ενικό αριθμό ενώ το απαρέμφατο δεν αλλάζει.  Π*.χ. τό πράττειν, τοῦ πράττειν, τῷ πράττειν, τό πράττειν*
* Λειτουργεί ως αφηρημένο ουσιαστικό.
* Λειτουργεί συντακτικά ως **υποκείμενο**, **αντικείμενο**, **επεξήγηση**, **εμπρόθετος** **προσδιορισμός** κ.α.  Π*.χ. Τό λακωνίζειν ἐστί φιλοσοφεῖν.*( εδώ το έναρθρο απαρέμφατο *τό λακωνίζειν*λειτουργεί ως υποκείμενο του ρήματος ἐστί )

**Τι γνωρίζουμε για το άναρθρο απαρέμφατο ;**

* Όπως λέει και το όνομά του, δεν συνοδεύεται από άρθρο.
* Έχει πολλές συντακτικές χρήσεις αλλά κυρίως λειτουργεί ως **αντικείμενο**σε προσωπικά ρήματα και **υποκείμενο**σε απρόσωπα ρήματα και απρόσωπες εκφράσεις.
* Διακρίνεται σε **ειδικό**και **τελικό**.

|  |  |
| --- | --- |
| **Ειδικό απαρέμφατο** | **Τελικό απαρέμφατο** |
| Μεταφράζεται με τις λέξεις **«ότι», «πως»** | Μεταφράζεται με τη λέξη **«να»** |
| Εξαρτάται από ρήματα που σημαίνουν  «γνωρίζω», «λέω», «νομίζω»,  «αντιλαμβάνομαι» κ.α. | Εξαρτάται από ρήματα που  σημαίνουν «θέλω», «μπορώ»,   «προτρέπω», «απαγορεύω» κ.α. |
| Δέχεται άρνηση *οὐ* | Δέχεται άρνηση *μή* |
| *π.χ. Λέγουσι με σοφόν****εἶναι****.*  *Λένε****ότι είμαι****σοφός.* | *π.χ. Βούλομαι ταῦτα****πρᾶξαι****.*  *Θέλω****να πράξω****αυτά.* |

**Το υποκείμενο του απαρεμφάτου:**

Το υποκείμενο του απαρεμφάτου μπορεί να είναι:

α. Το **ίδιο** με το υποκείμενο του ρήματος από το οποίο εξαρτάται το απαρέμφατο. Σε αυτή την περίπτωση έχουμε το φαινόμενο της **ταυτοπροσωπίας**.

*Οὗτοι ἐθέλουσιν ὑπὲρ πατρίδος θνῄσκειν*

β. **Διαφορετικό** από το υποκείμενο του ρήματος από το οποίο εξαρτάται το απαρέμφατο και πάντοτε σε **αιτιατική**. Σε αυτή την περίπτωση έχουμε το φαινόμενο της **ετεροπροσωπίας**.

*Οἴομαι πάντας ὑμᾶς γιγνώσκειν τὰ ῥηθέντα*

**ΑΣΚΗΣΕΙΣ ΣΤΟ ΑΠΑΡΕΜΦΑΤΟ**

**1. Να υπογραμμίσετε τα απαρέμφατα και να προσδιορίσετε το είδος τους**

**(άναρθρο – έναρθρο) στα πιο κάτω παραδείγματα.**

α) Τὸ λύειν τὰς σπονδὰς δεινόν ἐστιν. ..........................................................

β) Τίς ἀγορεύειν βούλεται; ............................................................................

γ) Τὴν πόλιν παρέδωκεν αὐτοῖς φυλάττειν. ....................................................

δ) Οὐδεὶς τοῦ κακοῦ τὴν χώραν ἀπαλλάξαι ἠδύνατο.......................................

ε) Οἱ πλεῖστοι ἀπέχουσι τοῦ φιλοσοφεῖν. …………………………………….

**2. Στις παρακάτω προτάσεις: α) να εντοπίσετε τα απαρέμφατα, β) να αναγνωρίσετε το είδος τους (ειδικό-τελικό), γ) να βρείτε το υποκείμενό τους και δ) να βρείτε πού έχουμε ταυτοπροσωπία και πού ετεροπροσωπία.**

α) Οἱ Ἓλληνες ἐπειρῶντο (=προσπαθούσαν) διαβαίνειν τόν ποταμόν.

β) Οἱ νέοι ἐπιθυμοῦσι τά μεγάλα πράττειν.

γ) Πάντες ἱατροί ἒλεγον αὐτόν μή κινδυνεύειν.

δ) Οἴομαι γιγνώσκειν πάντας ὑμᾶς. (οἴομαι= νομίζω)

ε) Ἀναξαγόρας ἒφη τόν ἥλιον θεόν εἶναι.

στ) Κροῖσος ἐνόμιζε εἶναι ὀλβιώτατος πάντων ἀνθρώπων.

ζ) Σόλων συνεβούλευε τοῖς Ἀθηναίοις πείθεσθαι τοῖς νόμοις.

η) Οἱ πολέμιοι ἀπειλοῦσι ἐμβαλεῖν εἰς τὴν Ἀττικήν.

θ) Πυνθάνομαι (= πληροφορούμαι) γάρ αὐτόν ἀπολογήσεσθαι ταῦτα.

**3. Να σχηματίσετε τα απαρέμφατα τα οποία λείπουν από τον παρακάτω πίνακα.**

|  |  |  |  |
| --- | --- | --- | --- |
| **Ενεστώτας** | **Μέλλοντας** | **Αόριστος** | **Παρακείμενος** |
|  | στρατεύσειν |  |  |
| κωλύειν |  |  |  |
|  |  |  | γεγραφέναι |
|  | διαπράξειν |  |  |
| πείθειν |  |  |  |
|  | πιστεύσειν |  |  |
|  |  |  |  |

**4. Να γράψετε τα απαρέμφατα όλων των χρόνων των παρακάτω ρημάτων στη φωνή που βρίσκονται:**

|  |  |  |  |  |
| --- | --- | --- | --- | --- |
| **Ρήματα** | **Ενεστώτας** | **Μέλλοντας** | **Αόριστος** | **Παρακείμενος** |
| κινδυνεύω |  |  |  |  |
| φυτεύω |  |  |  |  |
| πορεύομαι |  |  |  |  |
| παιδεύομαι |  |  |  |  |